**Эрүүдэн шүүхээс хамгаалах НҮБ – ын шинжээчид Монгол Улсад эрүүдэн шүүхээс хамгаалах үндэсний байгууллага байгуулахыг уриаллаа.**

Женев хот (2017 оны 9 дүгээр сарын 25) НҮБ – ын эрүүдэн шүүхээс хамгаалах байгууллага Монгол Улс эрх чөлөө нь хязгаарлагдсан хэнийг ч эрүүдэн шүүх, хэрцгий, хүнлэг бусаар буюу нэр төрийг нь доромжлон харьцаж шийтгэхгүй байх Олон улсын гэрээгээ бүрэн хэрэгжүүлэхийн тулд эрүүдэн шүүхээс хамгаалах үндэсний байгууллага нэн даруй байгуулахыг уриалж байна.

Энэхүү уриалга нь НҮБ – ын эрүүдэн шүүхээс хамгаалах дэд хороо (ЭШХДХ) Монгол Улс дахь байдалтай танилцахаар 2017 оны 9 дүгээр сарын 11 – 20 – ны өдрүүдэд анх удаа хийсэн ажлын дүгнэлтээс урган гарч байгаа болно.

ЭШХДХ цагдан хорих байруудад хэрцгийгээр харьцах эрсдэл гарахаас хамгаалахын тулд үндэсний бүрэн бие даасан, хараат бус хяналт үнэлгээ тогтмол хийх байгууллага байгуулах нь нэн чухал болохыг Олон улсын гэрээний дагуу онцгойлон тэмдэглэж байна.

ЭШХДХ- ны төлөөлөгчдийн ахлагч ноён Мэлколм Эванс тэмдэглэн хэлсэнчлэн “Саатуулагдсан бүх хүнтэй хуулийн дагуу харьцаж, тэдний эрхийг бүрэн хангаж, бодитойгоор сахидаг байх нь нэн чухаг. Энэ тулгамдсан, хойшлуулшгүй зорилгыг хэрэгжүүлэхэд шинэ байгууллага ихээхэн хувь нэмэр оруулна.”

ЭШХДХ нь цагдаа, засан хүмүүжүүлэх, эрүүл мэнд, нөхөн сэргээх, сэтгэцийн болоод цэргийн байгууллагуудын саатуулах хэд хэдэн байрыг биечлэн үзэж тэнд ажиллагчид болон саатуулагдсан, эмчлүүлж байгаа хүмүүстэй ганцаарчлан уулзаж ярилцсан болно. ЭШХДХ- ны төлөөлөгчид түүнчлэн засгийн газрын түшмэд, НҮБ – ын төлөөлөгчийн газрын ажилтнууд, иргэний нийгмийн байгууллагуудын төлөөлөл, Монгол Улсын Хүний эрхийн үндэсний комисстой уулзаж санал солилцсон болно.

ЭШХДХ эрх чөлөө нь хязгаарлагдсан хэнийг ч эрүүдэн шүүх, хэрцгий, хүнлэг бусаар тэдэнтэй харьцахаас хамгаалах ажлын чиг үүргийн дагуу гаргасан санал, зөвлөмж бүхий тусгай тайлан илтгэлийг Монгол Улсын Засгийн газарт танилцуулах болно.

 “Бидний очиж танилцсан шүүхийн ял эдлүүлэх олон газарт нөхцөл байдал сайжирсан байгааг талархан тэмдэглэж байна. Энэ нь албадан саатуулагдаж байгаа хүний тоог багасгах, цагдан хорих хугацааг богиносгох чиглэлээр хийгдсэн өргөн хүрээтэй хөтөлбөрүүд болон эрх зүйн орчны шинэчлэлийн үр дүн мөн. Энэ чиг хандлага цаашид ч үргэлжилнэ гэдэгт бид найдаж байна. Эдгээр болон бусад асуудлаар бид шаардлагатай хэд хэдэн санал зөвлөмж боловсруулан гаргах бөгөөд цаашид өрнөх үйл явдлуудыг нэн анхааралтайгаар ажиглахаа” ноён Мэлколм тэмдэглэн хэллээ.

ЭШХДХ- ны төлөөлөгчдийн бүрэлдэхүүн: Ноён Мэлколм Эванс (Төлөөлөгчдийн тэргүүн), Сатяабүүшан Габт Домах, Мария Дефинис-Гояновиц, Коста Митровиц, Маргарет Остерфелд, Виктор Захариа

**Эцэст нь**

Олон нийтийн мэдээллийн байгууллага болон мэдээлэл авахыг хүсвэл доорх хаягаар холбогдоно уу:

Армен Аветисян: +41 22 917 9227 / aavetisyan@ohchr.org

Николета Панта: +41(0) 22 9179310 / npanta@ohchr.org

**Товч мэдээлэл:**

Эрүүдэн шүүх болон бусад хэлбэрээр хэрцгий, хүнлэг бусаар буюу хүний нэр төрийг доромжлон харьцаж шийтгэхийн эсрэг Гэрээний нэмэлт протоколыг өнөөгийн байдлаар 83 улс хүлээн зөвшөөрч, түүнд нэгдээд байна. ЭШХДХ өөрийн санал зөвлөмж, анхааруулах асуудлыг улс орнуудад тусгайлан боловсруулсан тайлан илтгэлээрээ уламжлан хүргүүлдэг бөгөөд, шаардлагатай тохиолдолд Үндэсний урьдчилан сэргийлэх байгууллага, албадад мэдэгддэг.

ЭШХДХ нь дэлхийн янз бүрийн бүс нутгийн бие даасан, хараат бус, шударга 25 шинжээчээс бүрддэг. Нэмэлт мэдээллийг Дэд хорооны мандатын тухай хэсгээс дараахь хаягаар үзэж болно. http://www.ohchr.org/EN/HRBodies/OPCAT/Pages/OPCATIndex.aspx

**Төгсгөл**

ЭШХДХ эрх чөлөө нь хязгаарлагдсан хэнийг ч эрүүдэн шүүх, хэрцгий, хүнлэг бусаар буюу нэр төрийг нь доромжлон харьцахыг таслан зогсоох зорилго бүхий анхаарах зүйл, санал зөвлөмж агуулсан тусгай тайлан илтгэлийг орон нутгийн захирагчид танилцуулах болно.